Online Computer Library Center

L'Online Computer Library Center (OCLC) ye un serviciu de biblioteca per ordenador en llinia y una entidá d'investigación ensin fines d'arriquecimientu. Más de 57.000 biblioteques en 112 países y territorios alredor del mundu usen los servicios d'OCLC p'alcontrar, adquirir, emprestar y caltener material bibliográfico. Fundólu Frederick Kilgour en 1967. Orixinalmente llamóse Ohio College Library Center. Les oficines tán allugaes en Dublin, Ohio, Estaos Xuníos.

 Cómo funciona 
Investigadores, estudiantes, facultaes, bibliotecarios profesionales y otres persones que busquen información usen los servicios d'OCLC pa llograr información bibliográfica, sumarios y testos completos onde y cuando lo precisen.

OCLC y les sos biblioteques miembros producen cooperativamente y caltienen WorldCat - la OCLC Online Union Catalog, el mayor catálogu d'accesu públicu en llinia (OPAC) del mundu. WorldCat contién rexistros de les más de biblioteques públiques y privaes de tol mundu. WorldCat ta disponible al traviés de munches redes de biblioteques y universidaes.

El programa Open WorldCat crea rexistros de materiales propiedá de biblioteques na base de datos WorldCat d'OCLC pa les webs más populares de busca, sitios bibliográficos y de venta de llibros d'Internet.

A los rexistros d'Open WorldCat pue accedese dende les busques avanzaes de Google o Yahoo, cenciellamente llendando la busca al sitiu o dominiu "worldcatlibraries.org." Na seronda de 2004, la coleición d'Open WorldCat foi enantada pa incluyir información sobre tolos rexistros de WorldCat.

N'ochobre de 2005, l'equipu téunicu del OCLC empecipió un proyeutu wiki que dexa a los llectores y bibliotecarios añader comentarios y información estructurada asociada con cualesquier rexistru de WorldCat.

 Sistema Dewey de clasificación 
La OCLC adquirió los derechos d'autor y marques rexistraes asociaes al sistema Dewey de clasificación al mercar Forest Press en 1988.

 Ver tamién 
 Catálogos coleutivos

 Referencies 

 Enllaces esternos 
 OCLC.
 WorldCat.
 Open WorldCat Program.

Categoría:Biblioteques dixitales